pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.ไฟเขียวแผนปฏิบัติการด้านทรัพยากรน้ำ ประจำปีงบประมาณ 2566 วงเงินรวม 334,256 ล้านบาท 59,334 รายการ กระทรวงเกษตรฯวงเงินมากที่สุด 159,226 ล้านบาท
วันอังคารที่ 17 พฤษภาคม 2565
ครม.ไฟเขียวแผนปฏิบัติการด้านทรัพยากรน้ํา ประจําปีงบประมาณ 2566 วงเงินรวม 334,256 ล้านบาท  59,334 รายการ กระทรวงเกษตรฯวงเงินมากที่สุด 159,226 ล้านบาท
ครม.ไฟเขียวแผนปฏิบัติการด้านทรัพยากรน้ํา ประจําปีงบประมาณ 2566 วงเงินรวม 334,256 ล้านบาท  59,334 รายการ กระทรวงเกษตรฯวงเงินมากที่สุด 159,226 ล้านบาท รองลงมาเป็น มหาดไทย 142,115 ล้านบาท
วันที่ 17 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)รับทราบแผนปฏิบัติการด้านทรัพยากรน้ํา ประจําปีงบประมาณ 2566 ตามที่คณะกรรมการทรัพยากรน้ําแห่งชาติ(กนช.) ได้เห็นชอบแผนดังกล่าว และให้ใช้พิจารณาในการจัดทํางบประมาณประจําปีงบประมาณ 2566 โดยทางสํานักงานทรัพยากรน้ําแห่งชาติ(สทนช.) ได้แจ้งสํานักงบประมาณเพื่อใช้เป็นข้อมูลในการพิจารณาคําของบประมาณประจําปีงบประมาณ 2566 เรียบร้อยแล้ว
สําหรับแผนปฏิบัติการด้านทรัพยากรน้ํา ประจําปีงบประมาณ 2566 มีจํานวน 59,334 รายการ วงเงินรวม 334,256 ล้านบาท จาก 26 หน่วยงาน 77 จังหวัด และองค์กรปกครองส่วนท้องถิ่น โดยเมื่อแยกตามลุ่มน้ําจะมีรายการที่สําคัญ เช่น ลุ่มน้ําเจ้าพระยา 2,521 รายการ วงเงิน 53,118 ล้านบาท, ลุ่มน้ํามูล 6,683 รายการ วงเงิน 34,723 ล้านบาท, ลุ่มน้ําโขงตะวันออกเฉียงเหนือ 10,302 รายการ วงเงิน 29,589 ล้านบาท, ลุ่มน้ําชี 5,889 รายการ วงเงิน 27,887 ล้านบาท,ลุ่มน้ําท่าจีน 1,542 รายการ วงเงิน 21,275 ล้านบาท , ลุ่มน้ําภาคใต้ฝั่งตะวันออกตอนบน 1,499 รายการ วงเงิน 17,875 ล้านบาท เป็นต้น
ขณะที่เมื่อแยกตามแผนแม่บทการบริหารจัดการทรัพยากรน้ํา 20 ปี แผนปฏิบัติการด้านทรัพยากรน้ํา ประจําปีงบประมาณ 2566 จะประกอบด้วย การจัดการน้ําอุปโภค บริโภค 6,381 รายการ วงเงิน 18,383 ล้านบาท , การสร้างความมั่นคงของน้ําภาคการผลิต 27,754 รายการ วงเงิน 147,882 ล้านบาท, การจัดการน้ําท่วมและอุทกภัย 3,630 รายการ วงเงิน 125,640 ล้านบาท, การจัดการคุณภาพน้ําและอนุรักษ์ทรัพยากรน้ํา 2,028 รายการ วงเงิน 19,484 ล้านบาท, การอนุรักษ์ฟื้นฟูสภาพป่าต้นน้ํา 18,817 รายการ วงเงิน 1,575 ล้านบาท และการบริหารจัดการ 724 รายการ วงเงิน 21,289 ล้านบาท
น.ส.ไตรศุลีกล่าวว่า เมื่อแยกตามกระทรวงและหน่วยงานพบว่า กระทรวงเกษตรและสหกรณ์วงเงินมากที่สุด 159,226 ล้านบาท 15,862 รายการ รองลงมาเป็น กระทรวงมหาดไทย 142,115 ล้านบาท 22,194 รายการ,กระทรวงทรัพยากรธรรมชาติและสิ่งแวดล้อม 22,170 ล้านบาท 20,971 รายการ ,กระทรวงคมนาคม 6,274 ล้านบาท 61 รายการ,สํานักนายกรัฐมนตรี 2,135 ล้านบาท 77 รายการ,กระทรวงกลาโหม 1,264 ล้านบาท 133 รายการ ,กระทรวงการอุดมศึกษา วิทยาศาสตร์ วิจัยและนวัตกรรม 645 ล้านบาท 29 รายการ, กระทรวงดิจิทัลเพื่อเศรษฐกิจและสังคม 398 ล้านบาท 5 รายการ
รัฐบาลไทย-ข่าวทำเนียบรัฐบาล-สรรพากรแจงวัคซีนทางเลือก ประชาชนไม่ต้องเสียภาษีมูลค่าเพิ่ม
วันอาทิตย์ที่ 11 กรกฎาคม 2564
สรรพากรแจงวัคซีนทางเลือก ประชาชนไม่ต้องเสียภาษีมูลค่าเพิ่ม
ตามที่มีกระแสข่าวว่าประชาชนต้องแบกรับภาษีมูลค่าเพิ่มจากการที่จะต้องถูกโรงพยาบาลเอกชนเรียกเก็บภาษีมูลค่าเพิ่ม
นายเอกนิติ นิติทัณฑ์ประภาศ อธิบดีกรมสรรพากร ขอเรียนชี้แจงว่า “อาจจะเป็นการเข้าใจคลาดเคลื่อนก่อให้เกิดความเข้าใจผิดกับสาธารณชน กฎหมายกําหนดไว้ ตามมาตรา๘๑(๑)(ญ) แห่งประมวลรัษฎากร การให้บริการรักษาพยาบาลของสถานพยาบาลตามกฎหมายว่าด้วยสถานพยาบาล ได้รับการยกเว้นภาษีมูลค่าเพิ่ม ดังนั้นโรงพยาบาลเอกชน จึงได้รับการยกเว้นภาษีมูลค่าเพิ่ม โรงพยาบาลเอกชนจึงไม่สามารถเรียกเก็บภาษีมูลค่าเพิ่มจากวัคซีนทางเลือกที่ให้บริการแก่ประชาชนได้ สําหรับผู้ประกอบการที่อยู่ในระบบภาษีมูลค่าเพิ่มเมื่อมีภาษีซื้อที่เกิดจากต้นทุนการซื้อสามารถนํามาขอคืนภาษีมูลค่าเพิ่มได้ตามปกติ ซึ่งกรมสรรพากร จะรีบดําเนินการคืนให้โดยรวดเร็ว สําหรับภาษีเงินได้นิติบุคคลของโรงพยาบาลเอกชน หากโรงพยาบาลเอกชนมีกําไรจากการประกอบการก็เป็นหน้าที่ปกติของผู้ประกอบการโรงพยาบาลเอกชนที่จะต้องเสียภาษีเงินได้จากกําไรเช่นเดียวกับผู้ประกอบการอื่น ๆ”
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สํานักงานเลขานุการกรม
โทร. ๐๒๒๗๒๙๕๒๙-๓๐ โทรสาร ๐๒๖๑๗๓๓๒๔
หรือศูนย์สารนิเทศสรรพากร (RD Intelligence Cente) โทร. ๑๑๖๑
รัฐบาลไทย-ข่าวทำเนียบรัฐบาล-คืบหน้า! จ่ายเงินเยียวยาประกันสังคม ม.33 - 39 - 40 แล้วกว่า “1 แสนล้านบาท” เตรียมตั้งกองทุนคุ้มครองแรงงาน "นอกระบบ" เพิ่มสิทธิประโยชน์ ม.40
วันศุกร์ที่ 3 ธันวาคม 2564
คืบหน้า! จ่ายเงินเยียวยาประกันสังคม ม.33 - 39 - 40 แล้วกว่า “1 แสนล้านบาท” เตรียมตั้งกองทุนคุ้มครองแรงงาน "นอกระบบ" เพิ่มสิทธิประโยชน์ ม.40
.....
นางสาวรัชดา ธนาดิเรก รองโฆษกรัฐบาล เผยว่า รัฐบาลได้เริ่มทยอยโอนเงินเยียวยาเข้าบัญชีพร้อมเพย์ที่ผูกกับบัตรประชาชนของผู้ประกันตนมาตรา 33 มาตรา 39 มาตรา 40 ที่ได้รับผลกระทบใน 9 ประเภทกิจการ ครอบคลุมพื้นที่สีแดงเข้ม 29 จังหวัด
.
โดยสํานักงานประกันสังคม (สปส.) ได้จ่ายไปแล้ว 100,807,738,500 บาท ครอบคลุม นายจ้าง 176,769 แห่ง และผู้ประกันตน 12,096,818 คน (ข้อมูล ณ วันที่ 26 พ.ย. 64)
.
สําหรับกลุ่มแรงงานนอกระบบ จากสถิติปี 2563 พบว่ามีแรงงานนอกระบบกว่า 20.4 ล้านคนนั้น รัฐบาลมีนโยบายดูแลเพื่อให้เข้าถึงสิทธิประโยชน์ในการประกอบอาชีพและหลักประกันทางสังคมให้ครอบคลุม
.
ระยะต่อไป จะดําเนินการจัดตั้ง "กองทุนส่งเสริมการพัฒนาคุณภาพชีวิตและคุ้มครองแรงงานนอกระบบ" ตามมติ ครม. (30 พ.ย.) เพื่อเป็นทุนหมุนเวียนสําหรับใช้จ่ายเกี่ยวกับการส่งเสริมการพัฒนาคุณภาพชีวิตและการคุ้มครองแรงงานนอกระบบ
.
อ่านเพิ่มเติม คลิกhttps://www.thaigov.go.th/news/contents/details/48929
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-๑๓ กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันอังคารที่ 12 กรกฎาคม 2565
๑๓ กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
#ทรงพระเจริญ ควรมิควรแล้วแต่จะโปรดเกล้าโปรดกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลำพูน-แม่ฮ่องสอน (ธรรมยุต) เพื่อความเป็นสิริมงคลในโอกาสเดินทางมาตรวจราชการจังหวัดเชียงใหม่
วันพุธที่ 29 มิถุนายน 2565
นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลําพูน-แม่ฮ่องสอน (ธรรมยุต) เพื่อความเป็นสิริมงคลในโอกาสเดินทางมาตรวจราชการจังหวัดเชียงใหม่
นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลําพูน-แม่ฮ่องสอน (ธรรมยุต) เพื่อความเป็นสิริมงคล ในโอกาสเดินทางมาตรวจราชการจังหวัดเชียงใหม่
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (29 มิถุนายน 2565) เวลา 10.30 น. ณ วัดป่าดาราภิรมย์ พระอารามหลวง ตําบลแม่ริมใต้ อําเภอแม่ริม จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เข้ากราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลําพูน- แม่ฮ่องสอน (ธรรมยุต) เพื่อความเป็นสิริมงคล ในโอกาสเดินทางมาตรวจราชการจังหวัดเชียงใหม่
เมื่อเดินทางถึงวัดป่าดาราภิรมย์ นายกรัฐมนตรีเข้าสู่ภายในมณฑปพระจุฬามณีศรีบรมธาตุ (หอแก้ว) จุดธูปเทียนบูชาพระประธาน ถวายสักการะและเครื่องกัปปิยภัณฑ์ แด่พระราชวิสุทธิญาณ เจ้าคณะจังหวัดเชียงใหม่-ลําพูน-แม่ฮ่องสอน (ธรรมยุต) เจ้าอาวาสวัดป่าดาราภิรมย์ พระราชวิสุทธิญาณ อนุโมทนาให้พรและสนทนาธรรมกับนายกรัฐมนตรีและคณะ พร้อมกันนี้ นายกรัฐมนตรีได้น้อมถวายกัปปิยภัณฑ์ แด่พระครูวิบูลธรรมกิจ (บัวเกตุ ปทุมสิโร) เจ้าอาวาสวัดป่าปางกึ๊ดกิตติธรรม ตําบลอินทขิล อําเภอแม่แตง จังหวัดเชียงใหม่ ซึ่งได้พักฟื้นอาการอาพาธอยู่ภายในวัดป่าดาราภิรมย์ จากนั้น นายกรัฐมนตรีไปนมัสการพระทันตธาตุ หรือพระเขี้ยวแก้ว และเยี่ยมชมปูชนียวัตถุสิ่งศักดิ์สิทธิ์ ซึ่งทางวัดได้จัดแสดงไว้ภายในหอแก้วชั้นบน ก่อนออกเดินทางต่อไปยังศูนย์ประชุมและแสดงสินค้านานาชาติฯ จังหวัดเชียงใหม่
ทั้งนี้ พระทันตธาตุ หรือพระเขี้ยวแก้ว พระบรมสารีริกธาตุขององค์พระสัมมาสัมพุทธเจ้า ได้มาจากพระธาตุจองไต รัฐเชียงตุง ประเทศพม่า โดยพบประดิษฐานอยู่ในเศียรพระพุทธรูป มีการจารึกสลักที่หุ้มว่า “พระสากยะ” เป็นภาษาล้านนา อีกทั้งมีจารึกชื่อ พระหาเถรคันฉ่อง สากยะมุนี ซึ่งเป็นผู้อัญเชิญมาอีกด้วย โดยพระธาตุจองไต ณ เมืองเชียงตุงนั้น สมเด็จพระนเรศวรมหาราชเป็นผู้โปรดให้สถาปนาไว้ ซึ่งมีจารึกอักษรธรรมกํากับไว้ อีกทั้งยังมีพระพุทธรูปทองคํา และสิงห์สัมฤทธิ์อีกคู่หนึ่ง ปัจจุบันของมีค่าทั้งหมดเก็บรักษาไว้อย่างดี ณ หอแก้ว วัดป่าดาราภิรมย์
สําหรับประวัติวัดป่าดาราภิรมย์ พระครูวินัยธรมั่น ภูริทตฺโต ได้ออกจาริกธุดงค์มายังเชียงใหม่ และได้พํานัก ณ ป่าช้าร้างติดกับสวนเจ้าสบาย พระตําหนักดาราภิรมย์ของเจ้าดารารัศมี พระราชชายาในรัชกาลที่ 5 ซึ่งเป็นสถานที่สงบ เป็นสปายะในการบําเพ็ญกรรมฐาน และมีพระสงฆ์ได้เข้ามาบําเพ็ญกรรมฐาน ณ ที่แห่งนี้ เมื่อชาวบ้านในละแวกเห็นแล้วได้เกิดศรัทธาจึงได้ร่วมกันสร้างเสนาสนะต่าง ๆ ถวายเพื่อให้คณะสงฆ์ได้ใช้ในกิจการสงฆ์ ต่อมาในปี พ.ศ. 2484 เจ้าลดาคํา ณ เชียงใหม่ ทายาทของเจ้าดารารัศมี พระราชชายา ได้ถวายที่ดินดังกล่าวซึ่งอยู่ในเขตพระราชฐานพระตําหนักเจ้าดารารัศมีให้แก่วัด จึงมีการเปลี่ยนชื่อวัดใหม่ นามว่า “วัดป่าดารา-ภิรมย์” เพื่อถวายเป็นพระราชกุศลแก่พระราชชายาเจ้าดารารัศมี
รัฐบาลไทย-ข่าวทำเนียบรัฐบาล-ดีอีเอส วางแนวปฏิบัติด้านความมั่นคงปลอดภัยทางเทคโนโลยีสารสนเทศ
วันศุกร์ที่ 6 สิงหาคม 2564
ดีอีเอส วางแนวปฏิบัติด้านความมั่นคงปลอดภัยทางเทคโนโลยีสารสนเทศ
ดีอีเอส วางแนวปฏิบัติด้านความมั่นคงปลอดภัยทางเทคโนโลยีสารสนเทศ
เมื่อวันที่6สิงหาคม2564นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานปรับปรุงนโยบายและแนวปฏิบัติด้านความมั่นคงปลอดภัยทางเทคโนโลยีสารสนเทศครั้งที่1/2564ผ่านระบบVideo Conferenceณห้องประชุม602ชั้น6สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาร่างแนวปฏิบัติในการรักษาความมั่นคงปลอดภัยด้านสารสนเทศพ.ศ.2564 ซึ่งเป็นเรื่องสืบเนื่องเกี่ยวกับเรื่องการปรับปรุงแนวทางปฏิบัติด้านความมั่งคงปลอดภัยทางเทคโนโลยีสารสนเทศการติดตามสถานการณ์บริหารจัดการสินทรัพย์(Asset Management) กิจกรรมสร้างความตระหนักรู้เกี่ยวกับนโยบายและแนวทางปฏิบัติด้านความมั่นคงปลอดภัยทางเทคโนโลยีสารสนเทศของสํานักงานปลัดกระทรวงดิจิทัลฯ
***********
รัฐบาลไทย-ข่าวทำเนียบรัฐบาล-รมว.พม. ส่งเจ้าหน้าที่ พม.สุราษฎร์ธานี ช่วยไรเดอร์สาวแม่เลี้ยงเดี่ยวลูกสาม พร้อมเป็นกำลังใจ ทำงานสู้เพื่อลูก
วันจันทร์ที่ 21 กุมภาพันธ์ 2565
รมว.พม. ส่งเจ้าหน้าที่ พม.สุราษฎร์ธานี ช่วยไรเดอร์สาวแม่เลี้ยงเดี่ยวลูกสาม พร้อมเป็นกําลังใจ ทํางานสู้เพื่อลูก
รมว.พม. ส่งเจ้าหน้าที่ พม.สุราษฎร์ธานี ช่วยไรเดอร์สาวแม่เลี้ยงเดี่ยวลูกสาม พร้อมเป็นกําลังใจ ทํางานสู้เพื่อลูก
เมื่อวันที่ 18 ก.พ. 65เวลา 16.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า บ่ายวันที่ 18 ก.พ. 65ได้ส่งเจ้าหน้าที่ พม. จากบ้านพักเด็กและครอบครัวจังหวัดสุราษฎร์ธานี เข้าไปเยี่ยมครอบครัวของไรเดอร์สาวแม่เลี้ยงเดี่ยว พร้อมทั้งมอบนมและผ้าอ้อมสําเร็จรูปสําหรับเด็ก เพื่อบรรเทาความเดือดร้อนในเบื้องต้น จากนั้น ได้พูดคุยสอบถามถึงความช่วยเหลือต่างๆ โดยจะช่วยรับดูแลเด็ก แบบ Day Care ในช่วงกลางวันระหว่างที่แม่เด็กไปทํางานส่งอาหาร เพื่อแบ่งเบาภาระและค่าใช้จ่ายแต่ผู้เป็นแม่ประสงค์ขอรับผิดชอบดูแลลูกด้วยตัวเอง สําหรับลูกคนเล็ก จะช่วยประสานเรื่องการรักษาโรคปากแหว่งเพดานโหว่อย่างต่อเนื่อง นอกจากนี้ จะเร่งทําเรื่องขอเงินสงเคราะห์เด็กฯ 3,000 บาท และให้คําปรึกษาแนะนําเรื่องการเลี้ยงดูลูกที่เหมาะสมตามวัย
นายจุติกล่าวว่า ขอเป็นกําลังใจและชื่นชมแม่เลี้ยงเดี่ยวคนนี้ โดยขอให้เข้มแข็ง อดทนในอาชีพที่สุจริต และสู้เพื่อลูกต่อไป
สําหรับไรเดอร์สาวแม่เลี้ยงเดี่ยว อายุ 29 ปี ป่วยเป็นโรคแพ้ภูมิคุ้มกันตัวเอง ต้องหารายได้เลี้ยงดูลูกเล็ก 3 คน อายุ 6 ขวบ 3 ขวบ และ 1 ขวบ ซึ่งเป็นโรคปากแหว่งเพดานโหว่และเพิ่งเข้ารับการผ่าตัด ซึ่งบางวันต้องตัดสินใจนําลูกซ้อนมอเตอร์ไซด์มาส่งอาหารด้วย ขณะนี้ ได้ย้ายมาอาศัยอยู่ที่บ้านมารดาในอําเภอเมือง จังหวัดสุราษฎร์ธานี เนื่องจากบ้านถูกธนาคารยึด เพราะไม่มีรายได้ส่งค่าบ้าน
รัฐบาลไทย-ข่าวทำเนียบรัฐบาล-มูลนิธิป่อเต็กตึ๊งมอบอุปกรณ์ชุดป้องกันโควิด-19 จำนวน 30,000 ชุด เพื่อนำไปแจกจ่ายแก่เจ้าหน้าที่และประชาชน
วันอังคารที่ 6 กรกฎาคม 2564
มูลนิธิป่อเต็กตึ๊งมอบอุปกรณ์ชุดป้องกันโควิด-19 จํานวน 30,000 ชุด เพื่อนําไปแจกจ่ายแก่เจ้าหน้าที่และประชาชน
มูลนิธิป่อเต็กตึ๊งมอบอุปกรณ์ชุดป้องกันโควิด-19 จํานวน 30,000 ชุด เพื่อนําไปแจกจ่ายแก่เจ้าหน้าที่และประชาชน
วันนี้ (6กรกฎาคม 2564) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายสัก กอแสงเรือง รองประธานกรรมการมูลนิธิป่อเต็กตึ๊ง พร้อมด้วยคณะกรรมการและผู้บริหารมูลนิธิป่อเต็กตึ๊ง เข้าพบนางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร เพื่อมอบอุปกรณ์ป้องกันโควิด-19 จํานวน 30,000 ชุด
รองประธานกรรมการมูลนิธิป่อเต็กตึ๊ง เผยว่า สถานการณ์การแพร่ระบาดของโรคติดเชื้อไวรัสโควิด-19 ที่ผ่าน มูลนิธิปอเต็กตึ๊งได้สนับสนุนอุปกรณ์ป้องกันและเครื่องมือทางการแพทย์ให้กับโรงพยาบาลต่าง ๆ พร้อมทั้งจัดทําอาหารกล่องและเครื่องอุปโภคบริโภคแจกจ่ายให้แก่ประชาชนตามชุมชนต่าง ๆ โดยได้ประสานงานกับสํานักงานเขตและองค์กรอื่น ๆ อย่างต่อเนื่อง
โอกาสนี้ รองเลขาธิการนายกรัฐมนตรีฝ่ายบริหารกล่าวขอบคุณมูลนิธิป่อเต็กตึ๊งที่ให้การช่วยเหลือภาครัฐในด้านการทํางานสังคมสงเคราะห์และงานบรรเทาสาธารณภัยมาโดยตลอด รวมทั้งยังสนับสนุนชุดของขวัญวันเด็ก ประจําวันเด็กแห่งชาติทุกปี สะท้อนถึงความร่วมมือระหว่างรัฐบาลและภาคประชาสังคม ซึ่งนายกรัฐมนตรีย้ําว่า ช่วงเวลาเช่นนี้เป็นโอกาสสําคัญที่จะต้องร่วมมือร่วมใจกันในทุกภาคส่วน ให้กําลังใจซึ่งกันและกัน จะต้องไม่ทิ้งใครเอาไว้ ช่วยเหลือกันด้วยความปรารถนาดี และจะนําอุปกรณ์ป้องกันโควิด-19 ไปแจกจ่ายให้กับเจ้าหน้าที่และประชาชนต่อไป
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายก ห่วงใย สั่ง รมว.สุชาติ ช่วยเหลือลูกจ้าง JSL ถูกเลิกจ้างอย่างใกล้ชิด
วันจันทร์ที่ 4 กรกฎาคม 2565
นายก ห่วงใย สั่ง รมว.สุชาติ ช่วยเหลือลูกจ้าง JSL ถูกเลิกจ้างอย่างใกล้ชิด
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือลูกจ้างบริษัท JSL ที่ถูกเลิกจ้างว่า ทันทีที่ทราบข่าวท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ซึ่งท่านกํากับดูแลกระทรวงแรงงาน ได้มีความห่วงใยลูกจ้างและให้กระทรวงแรงงานเข้าไปดูแลช่วยเหลือให้ลูกจ้างได้รับสิทธิประโยชน์ความคุ้มครองตามกฎหมายอย่างใกล้ชิด ผมได้ขานรับข้อสั่งการดังกล่าว และให้หน่วยงานในสังกัดกระทรวงแรงงานตรวจสอบและเร่งให้ความช่วยเหลือในทันที ซึ่งจากการตรวจสอบของสํานักงานสวัสดิการและคุ้มครองแรงงานกรุงเทพมหานครพื้นที่ 4 พบว่า บริษัท เจ เอส แอล โกลบอล มีเดีย จํากัด มีสํานักงานใหญ่ตั้งอยู่เลขที่ 154 ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร ประกอบกิจการ ประเภทผลิตรายการโทรทัศน์ ปัจจุบันมีพนักงานทั้งหมดประมาณ 130 คน เป็นชาย 70 คน และหญิง 60 คน ซึ่งบริษัทฯ ได้แจ้งเลิกจ้างพนักงาน จํานวน 89 คน เป็นลูกจ้างรายเดือนทั้งหมดให้มีผลการเลิกจ้าง ตั้งแต่วันที่ 1 กรกฎาคมที่ผ่านมา สาเหตุการเลิกจ้างเนื่องจากบริษัทฯ ขาดทุนสะสมมาโดยตลอด และในวันนี้ลูกจ้างได้รวมตัวกันเพื่อมายื่นคําร้องต่อพนักงานตรวจแรงงานตามขั้นตอนของกฎหมาย
ด้าน นางสาวบุปผา เรืองสุด รองปลัดกระทรวงแรงงาน กล่าวว่า ในวันนี้ตนได้รับมอบหมายจาก นายสุชาติ ชมกลิ่น รมว.แรงงาน ให้ลงพื้นที่มาเพื่อชี้แจงทําความเข้าใจประเด็นดังกล่าวเกี่ยวกับสิทธิประโยชน์ต่าง ๆ ให้แก่ลูกจ้างบริษัท JSL ที่มายื่นคําร้องต่อพนักงานตรวจแรงงาน ณ สํานักงานสวัสดิการและคุ้มครองแรงงานกรุงเทพมหานครพื้นที่ 4 ซึ่งหน่วยงานในสังกัดกระทรวงแรงงาน ได้ส่งเจ้าหน้าที่มาชี้แจงอํานวยความสะดวกแก่ลูกจ้าง ได้แก่ กรมสวัสดิการและคุ้มครองแรงงานรับคําร้อง (คร.7) สํานักงานประกันสังคมชี้แจงขั้นตอนการขึ้นทะเบียนขอรับเงินประกันการว่างงาน กรมการจัดหางานมาตั้งโต๊ะรับสมัครงาน โดยมีตําแหน่งงานว่างจากสถานประกอบกิจการต่างๆ ที่มีความใกล้เคียงกับตําแหน่งงานเดิม อาทิ นักโฆษณา นักออกแบบเสื้อผ้า ผู้จัดการฝ่ายการตลาด ผู้จัดการฝ่ายบุคคล พนักงานขับรถ เป็นต้น รวมจํานวน 72 อัตรา นอกจากนี้ ยังมีตําแหน่งงานว่างที่ลูกจ้างสามารถสมัครด้วยตนเองที่เว็บไซต์ไทยมีงานทํา.doe.go.th ซึ่งขณะนี้มีตําแหน่งงาน 161,895 อัตรา ไว้ให้บริการ โดยพนักงานของบริษัท JSL สามารถเลือกสมัครงานทางออนไลน์ได้โดยไม่ต้องเดินทาง ซึ่งรวดเร็วและประหยัดค่าใช้จ่าย และกรมพัฒนาฝีมือแรงงาน แนะนําหลักสูตรฝึกอบรมเพื่อเพิ่มทักษะฝีมือตามความประสงค์ของลูกจ้างเพื่อให้ลูกจ้างได้สมัครงานและบรรเทาความเดือดร้อนในเบื้องต้นด้วย
ทั้งนี้ ในวันพรุ่งนี้ (5 ก.ค.65) เวลา 15.30 น. ลูกจ้างบริษัท JSL จะนัดรวมตัวกันเพื่อไปยื่นหนังสือต่อนายสุชาติ ชมกลิ่น รัฐมนตรีว่าการกระทรวงแรงงาน เพื่อขอความช่วยเหลือติดตามสิทธิประโยชน์ต่างๆ ของลูกจ้างที่กระทรวงแรงงานอีกด้วย
รัฐบาลไทย-ข่าวทำเนียบรัฐบาล-สถาบันการบินพลเรือน เปิดหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
วันพุธที่ 6 ตุลาคม 2564
สถาบันการบินพลเรือน เปิดหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สําหรับนักเรียนระดับมัธยมศึกษาตอนต้น
...
สถาบันการบินพลเรือน รัฐวิสาหกิจในสังกัดกระทรวงคมนาคม และสมาชิกประเภท Regional Training Center of Excellence (RTCE) โครงการ ICAO TRAINAIR PLUS ขององค์การการบินพลเรือนระหว่างประเทศ (International Civil Aviation Organization : ICAO) มีพันธกิจหลักในการผลิตและพัฒนาบุคลากรด้านการบินและอวกาศ ให้มีคุณภาพมาตรฐานสากล ได้ตระหนักและเล็งเห็นถึงความสําคัญในการพัฒนาบุคลากรด้านการบิน ให้ขับเคลื่อนอุตสาหกรรมด้านการบินของประเทศและในภูมิภาคให้เป็นไปอย่างต่อเนื่อง ในโอกาสนี้ กองวิชาวิศวกรรมการบิน สถาบันการบินพลเรือน จึงได้จัดหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน ขึ้น เป็นการเปิดโอกาสให้นักเรียนระดับมัธยมศึกษาตอนต้น ได้พัฒนาทักษะ และความรู้พื้นฐานทางด้านวิศวกรรมการบิน สามารถต่อยอดประกอบอาชีพในอุตสาหกรรมการบินในอนาคต
โดยคุณสมบัติของผู้สมัคร ต้องเป็นผู้ที่สําเร็จการศึกษาในระดับมัธยมศึกษาตอนต้น (มัธยมศึกษาปีที่ 3) หรือเทียบเท่า โดยหลักสูตรนี้จะเปิดรับสมัครเฉพาะรอบโควตา และรอบรับตรง โดยมีรายละเอียดดังนี้
1. รอบโควตา Quota แบ่งออกเป็น 2 ประเภท ได้แก่
1.1 ประเภทที่ 1 โครงการโควตาเรียนดี
1.2 ประเภทที่ 2 โครงการส่งเสริมการศึกษาต่อในสถาบันการบินพลเรือนสําหรับสถานประกอบการ
(เปิดรับสมัครตั้งแต่วันที่ 4 ตุลาคม – 25 พฤศจิกายน 2564)
2. รอบรับตรง (เปิดรับสมัครตั้งแต่วันที่ 1 พฤศจิกายน 2564 – 29 เมษายน 2565)
สําหรับผู้ที่สนใจ สามารถสมัครได้ผ่านทางระบบ INTERNET ที่เว็บไซต์ www.catc.or.th หรือสมัครด้วยตนเองได้ที่แผนกทะเบียนและวัดผล สถาบันการบินพลเรือน กรุงเทพฯ (เปิดทําการตามวันและเวลาราชการ) สอบถามรายละเอียดเพิ่มเติมที่หมายเลขโทรศัพท์ 0 2270 5300, 0 2272 5741 – 4 ต่อ 8851, 8852, 8221, 8211
รัฐบาลไทย-ข่าวทำเนียบรัฐบาล-Govt Spokesperson: PM orders immediate action against diesel price hike
วันอังคารที่ 21 ธันวาคม 2564
Govt Spokesperson: PM orders immediate action against diesel price hike
Govt Spokesperson: PM orders immediate action against diesel price hike
December 19, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the planned operation halt of 50% of trucks (approx. 200,000 trucks) under the Land Transportation Association of Thailand (LTFT), announced earlier, to protest against diesel price hike, and ordered Ministry of Energy to immediately seek assistance measures, taking into consideration voices of all stakeholders.
According to the Government Spokesperson, the Government is well aware of the diesel price volatility. As an urgent measure, Ministry of Energy and concerned agencies have pegged diesel oil price to not over 30 Baht/liter to alleviate the plight of truck operators. As for the medium and long-term measures, the cabinet has just approved in principle a Royal Decree on the amendment of the loan limit to stabilize the domestic fuel price level, B.E. 2021, which prescribes an increase of the ceiling amount from 20 billion to 30 billion Baht.
The Government would like to ask the truck operators to understand the global oil price situation which fluctuate according to the market mechanism, supply and demand. The Prime Minister has instructed Ministry of Energy and concerned agencies to closely monitor fuel prices and take immediate action when necessary to minimize the impact against people’s lives. If the LTFT trucks cease their operation, the impact will be vast. Thai economy, which is now recovering, and the festive New Year mood will be affected.
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม เชิญชวนนักวิชาการ นิสิตนักศึกษาส่งบทความลงวารสารกระบวนการยุติธรรม มุ่งต่อยอดองค์ความรู้ด้านกฎหมายและกระบวนการยุติธรรม
วันพุธที่ 11 สิงหาคม 2564
กระทรวงยุติธรรม โดยสํานักงานกิจการยุติธรรม เชิญชวนนักวิชาการ นิสิตนักศึกษาส่งบทความลงวารสารกระบวนการยุติธรรม มุ่งต่อยอดองค์ความรู้ด้านกฎหมายและกระบวนการยุติธรรม
กระทรวงยุติธรรม โดยสํานักงานกิจการยุติธรรม เชิญชวนนักวิชาการ นิสิตนักศึกษาส่งบทความลงวารสารกระบวนการยุติธรรม ผ่านการรับรองคุณภาพ TCI กลุ่ม 1 มุ่งต่อยอดองค์ความรู้ด้านกฎหมายและกระบวนการยุติธรรม
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า สํานักงานกิจการยุติธรรม ในฐานะฝ่ายเลขานุการของคณะกรรมการพัฒนาการบริหารงานยุติธรรมแห่งชาติ (กพยช.) ได้จัดทํา “วารสารกระบวนการยุติธรรม” (วารสารวิชาการ ราย 4 เดือน) มาตั้งแต่ปี พ.ศ.2551 เพื่อประชาสัมพันธ์และเผยแพร่ความรู้เกี่ยวกับการบริหารงานยุติธรรม รวมถึงส่งเสริม สนับสนุน และเผยแพร่ผลงานวิชาการและงานวิจัยของคณาจารย์ นักวิจัย นักวิชาการ ตลอดจนนิสิต นักศึกษาระดับปริญญาโทขึ้นไป จนต่อยอดให้เกิดการศึกษา ค้นคว้า วิจัย ค้นหาองค์ความรู้ใหม่ ๆ เพื่อพัฒนางานด้านกระบวนการยุติธรรมทั้งระบบ ในด้านการบริหารงานยุติธรรม ด้านกฎหมาย ด้านการบริหารจัดการองค์กรในกระบวนการยุติธรรม ให้ผู้สนใจหรือสาธารณชนได้รับรู้ โดยมีกองบรรณาธิการซึ่งประกอบด้วย ผู้ทรงคุณวุฒิ อาจารย์ นักวิชาการในสาขาต่าง ๆ ที่เกี่ยวข้องช่วยกันพิจารณากลั่นกรองบทความ และดําเนินการเผยแพร่สู่สถาบันการศึกษา หน่วยงาน ตลอดจนสาธารณชนมาโดยตลอด ซึ่งเป็นการดําเนินงานที่สอดคล้องกับนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่เน้นให้สํานักงานกิจการยุติธรรมเป็นหน่วยงานทางวิชาการที่เป็นคลังความรู้ในการพัฒนากฎหมายและกระบวนการยุติธรรม
พันตํารวจโท พงษ์ธร เปิดเผยอีกว่า วารสารกระบวนการยุติธรรม (Journal of Thai Justice System) ได้รับการรับรองคุณภาพวารสารวิชาการ จากศูนย์ดัชนีการอ้างอิงวารสารไทย (TCI) ให้อยู่ในฐานข้อมูล TCI กลุ่มที่ 1 ซึ่งมีผลตั้งแต่วันที่ 1 มกราคม 2564 ถึงวันที่ 31 ธันวาคม 2567 โดยเป็นวารสารที่ผ่านการรับรองคุณภาพของ TCI และอยู่ในฐานข้อมูล TCI และจะถูกคัดเลือกเข้าสู่ฐานข้อมูล ASEAN Citation Index (ACI) อย่างไรก็ตาม ขอเชิญชวนนักวิชาการ บุคลากรทางการศึกษา บุคลากรในกระบวนการยุติธรรม นักศึกษาระดับปริญญาโท ปริญญาเอก และผู้ที่สนใจ สามารถส่งบทความวิจัย หรือบทความวิชาการ ที่เกี่ยวข้องกับกฎหมายและกระบวนการยุติธรรม เพื่อตีพิมพ์ลงในวารสารกระบวนการยุติธรรม โดยติดตามรายละเอียดเพิ่มเติมได้ที่เว็บไซต์สํานักงานกิจการยุติธรรม http://www.oja.go.th/TH/jtjs และเว็บไซต์ Thai Journal Online (ThaiJO) https://so04.tci-thaijo.org/index.php/JTJS/
รัฐบาลไทย-ข่าวทำเนียบรัฐบาล-รัฐบาลเชิญชวนคนไทย ชม เชียร์ กีฬาแห่งชาติ ศรีสะเกษเกมส์ 'อนุทิน' เตรียมเปิดงานพรุ่งนี้
วันศุกร์ที่ 4 มีนาคม 2565
รัฐบาลเชิญชวนคนไทย ชม เชียร์ กีฬาแห่งชาติ ศรีสะเกษเกมส์ 'อนุทิน' เตรียมเปิดงานพรุ่งนี้
รัฐบาลเชิญชวนคนไทย ชม เชียร์ กีฬาแห่งชาติ ศรีสะเกษเกมส์ 'อนุทิน' เตรียมเปิดงานพรุ่งนี้
เมื่อวันที่ 4 มี.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ในวันที่ 5 มี.ค.นี้ นายอนุทิน ชาญวีรกูล รองนายกรัฐมนตรี และ รมว.สาธารณสุข จะเป็นประธานในพิธีเปิด การแข่งขันกีฬาแห่งชาติ ครั้งที่ 47 ศรีสะเกษเกมส์ จัดขึ้นระหว่างวันที่ 5 – 25 มี.ค. 2565 เพื่อส่งเสริมการพัฒนาความเป็นเลิศด้านกีฬาของประเทศ สร้างกระแสให้เกี่ยวกับกีฬาแก่ประชาชน ส่งเสริมการท่องเที่ยว กระตุ้นเศรษฐกิจ โดยจังหวัดศรีสะเกษ เป็น 1 ใน 6 จังหวัดแรกของประเทศไทยที่ได้รับการคัดเลือกให้เป็นเมืองกีฬา หรือ sports city ที่เน้นกีฬาเพื่อสุขภาพ ความเป็นเลิศ และเพื่อการท่องเที่ยว
น.ส.ไตรศุลี กล่าวว่า รัฐบาลจึงขอเชิญชวนประชาชน ร่วมรับชมและส่งกําลังใจเชียร์ นักกีฬาในการแข่งขันกีฬาแห่งชาติ ครั้งที่ 47 ศรีสะเกษเกมส์ โดยมีมาตรการป้องกันโรคโควิด-19 ที่รัดกุม แบ่งรูปแบบจัดการแข่งขันออกเป็น 3 ช่วงตามกลุ่มชนิดกีฬา เพื่อลดความแออัด ช่วงที่ 1 ระหว่างวันที่ 5-11 มี.ค. ช่วงที่ 2 ระหว่างวันที่ 12-18 มี.ค. และช่วงที่ 3 ระหว่างวันที่ 19 – 25 มี.ค. มีนักกีฬาเข้าชิงชัยกว่า 55 ชนิดกีฬา โดยการจัดแข่งขันกีฬาแห่งชาติครั้งนี้ จะเป็นตัวอย่างของการจัดมหกรรมกีฬาภายในประเทศ ที่มีมาตรการป้องกันโรคโควิด-19 อย่างเข้มงวด
น.ส.ไตรศุลี กล่าวว่า รัฐบาลให้ความสําคัญกับการพัฒนางานด้านการกีฬา ตามแผนพัฒนากีฬาแห่งชาติ มุ่งเน้นส่งเสริมการพัฒนาสุขภาพของประชาชนและสมรรถนะของนักกีฬา ทางด้านร่างกายและจิตใจ พัฒนานักกีฬาของประเทศให้ประสบความสําเร็จการแข่งขันกีฬาระดับต่าง ๆ พร้อมกับพัฒนาอุตสาหกรรมด้านการกีฬาแบบครบวงจร ให้สามารถสร้างมูลค่าเพิ่ม และส่งเสริมเศรษฐกิจ และเพื่อให้ประเทศไทยเป็นศูนย์กลางด้านการกีฬาของภูมิภาค โดยเชื่อว่ากีฬา จะเป็นเครื่องมือในการหลอมรวมจิตใจ ความรัก ความสามัคคีของคนในชาติได้เป็นอย่างดี
รัฐบาลไทย-ข่าวทำเนียบรัฐบาล-การประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
วันศุกร์ที่ 4 กุมภาพันธ์ 2565
การประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
นางวรวรรณ ชิตอรุณ รองปลัดกระทรวงอุตสากรรม เป็นประธานการประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
การประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
วันนี้ (4 กุมภาพันธ์ 2565) นางวรวรรณ ชิตอรุณ รองปลัดกระทรวงอุตสากรรม เป็นประธานการประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565 โดยมี นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม คณะอนุกรรมการฯ ผู้บริหาร และเจ้าหน้าที่ที่เกี่ยวข้องเข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบออนไลน์ ZOOM โดยที่ประชุมได้รับทราบผลการดําเนินงานจิตอาสา ปี พ.ศ.2564 ของกระทรวงอุตสาหกรรม การแต่งตั้งผู้ประสานงานระดับกระทรวง/กรม เพื่อประสานงานกับศูนย์อํานวยการใหญ่จิตอาสาพระราชทานและหน่วยงานที่เกี่ยวข้อง
นอกจากนี้ ที่ประชุมยังได้ร่วมกันพิจารณาโครงการจิตอาสา ประจําปี 2565 ของหน่วยงานต่าง ๆ ทั่วประเทศ โดยมีหน่วยงานระดับกรม รัฐวิสาหกิจ หน่วยงานในกํากับและสํานักงานอุตสาหกรรมจังหวัด ร่วมนําเสนอ และร่วมกันทบทวนคําสั่งกระทรวงอุตสาหกรรม เรื่อง แต่งตั้งคณะกรรมการจิตอาสาพัฒนาคุณภาพน้ําในลําน้ําสาธารณะและลุ่มน้ําสายหลักของประเทศ เพื่อร่วมกันขับเคลื่อนงานจิตอาสาของกระทรวงอุตสาหกรรมต่อไป
รัฐบาลไทย-ข่าวทำเนียบรัฐบาล-ปลัด วธ. บันทึกเทปหลักสูตรโครงการพัฒนานักบริหารระดับสูง : ผู้นำแห่งการเปลี่ยนแปลง (หลักสูตร ป.ย.ป.) ประจำปีงบประมาณ พ.ศ. ๒๕๖๔
วันอังคารที่ 7 กันยายน 2564
ปลัด วธ. บันทึกเทปหลักสูตรโครงการพัฒนานักบริหารระดับสูง : ผู้นําแห่งการเปลี่ยนแปลง (หลักสูตร ป.ย.ป.) ประจําปีงบประมาณ พ.ศ. ๒๕๖๔
บันทึกเทปหลักสูตรโครงการพัฒนานักบริหารระดับสูง : ผู้นําแห่งการเปลี่ยนแปลง (หลักสูตร ป.ย.ป.) ประจําปีงบประมาณ พ.ศ. ๒๕๖๔
วันที่ ๗ กันยายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปหลักสูตรโครงการพัฒนานักบริหารระดับสูง : ผู้นําแห่งการเปลี่ยนแปลง (หลักสูตร ป.ย.ป.) ประจําปีงบประมาณ พ.ศ. ๒๕๖๔ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล- ดีอีเอส - ดีป้า เปิดฉาก “อาคารแสดงประเทศไทย” อย่างยิ่งใหญ่ ในงาน ‘World Expo 2020 Dubai’
วันศุกร์ที่ 1 ตุลาคม 2564
ดีอีเอส - ดีป้า เปิดฉาก “อาคารแสดงประเทศไทย” อย่างยิ่งใหญ่ ในงาน ‘World Expo 2020 Dubai’
ดีอีเอส - ดีป้า เปิดฉาก “อาคารแสดงประเทศไทย” อย่างยิ่งใหญ่ ในงาน ‘World Expo 2020 Dubai’
เมื่อวันที่1ตุลาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(MDES)ในฐานะCommissioner General of Section for Thailand Pavilionนายวราวุธภู่อภิญญาเอกอัครราชทูตไทยณกรุงอาบูดาบีนายชัยรัตน์ศิริวัฒน์กงสุลใหญ่ณเมืองดูไบนายปณตบุณยะโหตระผู้อํานวยการสํานักงานส่งเสริมการค้าในต่างประเทศณเมืองดูไบนายชัยวัฒน์ตามไทผู้อํานวยการการท่องเที่ยวแห่งประเทศไทยสํานักงานดูไบและดร.กษิติธรภูภราดัยรองผู้อํานวยการใหญ่สํานักงานส่งเสริมเศรษฐกิจดิจิทัล(depa)และผู้อํานวยการโครงการWorld Expo 2020 Dubaiร่วมพิธีเปิดอาคารแสดงประเทศอย่างเป็นทางการในงานWorld Expo Dubai 2020ณเมืองดูไบสหรัฐอาหรับเอมิเรตส์โดยได้รับเกียรติจากนายดอนปรมัตถ์วินัยรองนายกรัฐมนตรีและรัฐมนตรีว่าการกระทรวงการต่างประเทศร่วมพิธีเปิดอาคารแสดงประเทศไทยอย่างเป็นทางการ
สําหรับอาคารแสดงประเทศไทยได้พัฒนาขึ้นภายใต้แนวคิด“การขับเคลื่อนสู่อนาคต” (Mobility for the Future)นําเสนอนโยบายการขับเคลื่อนประเทศผ่านการจัดแสดงนิทรรศการทั้ง4ห้องหลักได้แก่ห้องที่1: Thai Mobilityผ่านความงดงามของศิลปะไทยจัดแสดงในรูปแบบWalkthrough Exhibitionผู้เข้าชมจะได้พบกับความงดงามตระการตาของเรือพระที่นั่งสุพรรณหงส์จําลองและราชรถจําลองให้ความรู้เกี่ยวกับการเดินทางของคนไทยในอดีตห้องที่2: Mobility of Lifeน้ําขับเคลื่อนชีวิตไทยจัดแสดงในรูปแบบAquatic Performanceสะท้อนภาพประวัติศาสตร์สังคมประเพณีวัฒนธรรมและวิถีชีวิตจากอดีตสู่ปัจจุบันห้องที่3: Mobility of the Futureนําเสนอภาพยนตร์แอนิเมชัน360องศาเพื่อแสดงภาพในอนาคตของประเทศไทยที่ประยุกต์ใช้เทคโนโลยีและนวัตกรรมดิจิทัลผ่านเมืองอัจฉริยะ(Smart City)พร้อมผลักดันประเทศไทยให้เป็นศูนย์กลางเทคโนโลยีดิจิทัลในภูมิภาคและห้องที่4: Heart of Mobilityนําเสนอภาพยนตร์สั้นโดยใช้เทคนิคPyramid Motion Pictureบอกเล่าเรื่องราวเสน่ห์ของประเทศไทยในหลากหลายมิติที่สร้างความประทับใจให้ชาวต่างชาติเดินทางมาเยี่ยมเยือนทําธุรกิจหรือใช้ชีวิตในประเทศไทย
***********
รัฐบาลไทย-ข่าวทำเนียบรัฐบาล-แรงงานนอกระบบกลุ่มแท็กซี่ วินมอไซค์ หาบเร่แผงลอย ปลื้ม!! นายกตู่ ช่วยค่าครองชีพ
วันพุธที่ 23 มีนาคม 2565
แรงงานนอกระบบกลุ่มแท็กซี่ วินมอไซค์ หาบเร่แผงลอย ปลื้ม!! นายกตู่ ช่วยค่าครองชีพ
แรงงานนอกระบบกลุ่มแท็กซี่ วินมอไซค์ หาบเร่แผงลอย ปลื้ม!! นายกตู่ ช่วยค่าครองชีพ
เมื่อวันที่23มีนาคม2565นายสุชาติชมกลิ่นรัฐมนตรีว่าการกระทรวงแรงงานเปิดเผยว่าที่ประชุมคณะรัฐมนตรี(ครม.)เมื่อวานนี้(22มี.ค.65)ได้ออกมาตรการช่วยเหลือประชาชนจากสถานการณ์ความผันผวนของราคาพลังงานกรณีสถานการณ์ความขัดแย้งระหว่างยูเครนและรัสเซียจนส่งผลกระทบต้นทุนการผลิตสินค้าการขนส่งและบริการต่างๆทําให้ประชาชนได้รับความเดือดร้อนจากค่าครองชีพที่ปรับตัวสูงขึ้นในเรื่องนี้นั้นท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและกระทรวงแรงงานภายใต้การกํากับดูแลของท่านพล.อ.ประวิตรวงษ์สุวรรณรองนายกรัฐมนตรีได้ให้ความห่วงใยกับพี่น้องแรงงานทั้งในและนอกระบบ
นายสุชาติกล่าวต่อว่าปัจจุบันกระทรวงแรงงานดูแลแรงงานนอกระบบที่มีอยู่เกือบ20ล้านคนมีทั้งผู้ขับรถแท็กซี่มอเตอร์ไซค์รับจ้างหาบเร่แผงลอยและผู้ประกอบอาชีพอิสระซึ่งจากมติครม.ดังกล่าวทําให้แรงงานนอกระบบกลุ่มนี้ได้รับประโยชน์เพื่อช่วยบรรเทาความเดือดร้อนแบ่งเบาภาระค่าใช้จ่ายในชีวิตประจําวันที่รัฐบาลช่วยเหลือค่าก๊าซหุงต้มค่าไฟฟ้าตรึงราคาน้ํามันแก่ผู้ขับขี่จักรยานยนต์รับจ้างแท็กซี่ผู้ค้าหาบเร่แผงลอยเป็นเวลา3เดือนตั้งแต่เดือนพฤษภาคม-กรกฎาคม2565โดยเฉพาะมอเตอร์ไซค์รับจ้างในระบบที่มีอยู่157,000คันในแต่ละวันมีประชาชนใช้บริการคันละประมาณ20คนเท่ากับว่าเราสามารถควบคุมราคาค่าโดยสารนั่งมอเตอร์ไซค์ให้แก่ประชาชนได้วันละ3.1ล้านคนโดยการควบคุมราคาไม่ให้มอเตอร์ไซค์ขึ้นค่าโดยสารทําให้ประชาชนได้รับประโยชน์จํานวน3.1ล้านคนต่อวัน
ขณะที่นายสันติปฏิภาณรัตน์เลขาสมาคมผู้ขับขี่รถจักรยานยนต์รับจ้างแห่งประเทศไทยกล่าวว่าปัจจุบันเรามีผู้ขับขี่รถจักรยานยนต์รับจ้างที่ขึ้นทะเบียนไว้กับกรมการขนส่งทางบกจํานวน157,000คนซึ่งเป็นผู้ที่ได้รับประโยชน์ในครั้งนี้ทุกคนรู้สึกดีใจและฝากขอบคุณท่านนายกฯเนื่องจากตลอดระยะเวลาหลายปีที่ผ่านมาเราไม่เคยได้รับการช่วยเหลือในเรื่องราคาพลังงานแม้เราเป็นกลุ่มแรกๆที่ได้รับผลกระทบแต่เราก็ไม่ได้ขอปรับขึ้นราคาวันนี้มีรัฐบาลเข้ามาช่วยเหลือเราดีใจแม้เงินจะไม่มากแต่อย่างน้อยทําให้เห็นว่ารัฐบาลมีความจริงใจในการแก้ปัญหาต้องขอบคุณท่านรัฐมนตรีสุชาติชมกลิ่นที่ท่านเป็นหัวใจสําคัญในการนําปัญหาความเดือดร้อนของพวกเราสะท้อนไปยังรัฐบาลจึงเป็นที่มาที่ก่อนหน้านี้พวกเราได้รับการเยียวยาทั้งได้รับถุงยังชีพข้าวกล่องช่วยผลักดันพ.ร.บ.คุ้มครองแรงงานนอกระบบรวมถึงครั้งนี้ด้วย
นายอนุวัตรยาวุฒิสมาคมแท็กซี่ยานยนต์ไฟฟ้ากล่าวว่าปัจจุบันรถแท็กซี่ทั้งเช่าซื้อและเช่าขับมีอยู่ประมาณ80,000คันนโยบายลดค่าครองชีพในครั้งนี้ถือว่ารัฐบาลทําได้ดีต้องขอชื่นชมท่านนายกฯที่ท่านตั้งใจจริงในการแก้ไขปัญหาเพราะการเยียวยาแต่ละโครงการจําเป็นจะต้องใช้งบประมาณเป็นจํานวนมากซึ่งที่ผ่านมาท่านช่วยเหลือมาหลายๆเรื่องรวมทั้งท่านรัฐมนตรีสุชาติชมกลิ่นท่านก็ช่วยเหลือซึ่งไม่ใช่แรงงานเพียงกลุ่มเดียวแต่ท่านช่วยเหลือแรงงานทุกกลุ่มทั้งแรงงานในระบบและแรงงานนอกระบบซึ่งท่านตั้งใจทํางานมาตลอดโดยเฉพาะในช่วงโควิด-19ที่เราได้รับการเยียวยา
+++++++++++++++++++
กองเผยแพร่และประชาสัมพันธ์
23มีนาคม2565
รัฐบาลไทย-ข่าวทำเนียบรัฐบาล-สธ. เผยฉีดวัคซีนโควิด 19 ประชาชนถวายเป็นพระราชกุศลพระบรมราชชนกทะลุล้านโดสแล้ว
วันศุกร์ที่ 24 กันยายน 2564
สธ. เผยฉีดวัคซีนโควิด 19 ประชาชนถวายเป็นพระราชกุศลพระบรมราชชนกทะลุล้านโดสแล้ว
ปลัดกระทรวงสาธารณสุข ขอบคุณบุคลากรสาธารณสุขทั่วประเทศรวมพลังฉีดวัคซีนโควิด 19 ให้ประชาชน ณ เวลา 16.30 น. รวม 12 เขตสุขภาพฉีดได้ 1,062,081 ล้านโดส ตามเป้าหมายการฉีดเพื่อถวายเป็นพระราชกุศลสมเด็จพระมหิตลาธิเบศร อดุลยเดชวิกรม พระบรมราชชนกเนื่องในวันมหิดล
ปลัดกระทรวงสาธารณสุข ขอบคุณบุคลากรสาธารณสุขทั่วประเทศรวมพลังฉีดวัคซีนโควิด 19 ให้ประชาชนณ เวลา 16.30 น. รวม 12 เขตสุขภาพฉีดได้ 1,062,081 ล้านโดส ตามเป้าหมายการฉีดเพื่อถวายเป็นพระราชกุศลสมเด็จพระมหิตลาธิเบศร อดุลยเดชวิกรม พระบรมราชชนก เนื่องในวันมหิดล 24 กันยายน 2564
วันนี้ (24 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าในวันนี้ กระทรวงสาธารณสุข ได้ระดมพลังบุคลากรสาธารณสุขทั้งส่วนกลางและภูมิภาครณรงค์ฉีดวัคซีนโควิด19จํานวน1 ล้านคนทั่วประเทศ เพื่อถวายเป็นพระราชกุศลแด่สมเด็จพระมหิตลาธิเบศร อดุลยเดชวิกรม พระบรมราชชนก“พระบิดาแห่งการแพทย์แผนปัจจุบัน” เนื่องในวันมหิดล 24 กันยายน 2564 และน้อมรําลึกถึงพระมหากรุณาธิคุณของพระองค์ท่านที่ทรงทุ่มเทพระวรกาย พระสติปัญญา และทรัพย์สินส่วนพระองค์ ทรงวางรากฐานการแพทย์และการสาธารณสุขไทย โดยมีประชาชนรับบริการฉีดวัคซีนตามจุดบริการต่าง ๆ ตามนัดหมายจํานวนมาก ได้รับรายงานจาก 12 เขตสุขภาพ (ไม่รวมที่ศูนย์ฉีดวัคซีนกลางบางซื่อ) ณ เวลา 16.30 น. ฉีดวัคซีนทั้งเข็ม 1, 2และ 3 รวม 1,062,081 โดส เป็นเข็ม 1 จํานวน 716,916 โดส เข็มสอง 228,994 โดส เข็มสาม 116,171 โดสและทยอยส่งข้อมูลเข้ามาเรื่อย ๆ จะสรุปจํานวนการฉีดอีกครั้ง ณ เวลา 24.00 น. และรายงานยอดการฉีดทั้งหมดให้ทราบในวันพรุ่งนี้
“ขอขอบคุณบุคลากรสาธารณสุข ลูกพระบิดาทุกท่าน ที่ร่วมแรงร่วมใจจัดบริการฉีดวัคซีน สร้างภูมิคุ้มกันโรคโควิด 19 ให้แก่ประชาชน ซึ่งทุกคนทุ่มเททํางานดูแลสุขภาพประชาชนอย่างไม่มีวันหยุดตลอดช่วงสถานการณ์ระบาดโควิด 19ดําเนินรอยตามเบื้องพระยุคลบาทสืบสานพระราชปณิธานของสมเด็จพระมหิตลาธิเบศร อดุลยเดชวิกรมพระบรมราชชนก เพื่อสุขภาพประชาชนชาวไทย” นายแพทย์เกียรติภูมิกล่าว
******************************** 24 กันยายน 2564
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 25 กุมภาพันธ์ – 3 มีนาคม 2565
วันศุกร์ที่ 4 มีนาคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 25 กุมภาพันธ์ – 3 มีนาคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 25 กุมภาพันธ์ – 3 มีนาคม 2565 พบการกระทําผิด จํานวน 366 คดี คิดเป็นเงินค่าปรับ 6.01 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 25 กุมภาพันธ์ –3 มีนาคม 2565) พบว่ามีการกระทําผิด จํานวน 366 คดี คิดเป็นเงินค่าปรับ 6.01 ล้านบาท โดยแยกเป็น สุรา จํานวน 201 คดี ค่าปรับ 2.21 ล้านบาท ยาสูบ จํานวน 102 คดี ค่าปรับ 2.32 ล้านบาท ไพ่ จํานวน 8 คดี ค่าปรับ 0.07 ล้านบาท น้ํามันและผลิตภัณฑ์น้ํามัน จํานวน 11 คดี ค่าปรับ 0.05 ล้านบาท น้ําหอม จํานวน 2 คดี ค่าปรับ 0.21 ล้านบาท รถจักรยานยนต์ จํานวน 27 คดี ค่าปรับ 0.61 ล้านบาท และสินค้าอื่น ๆ จํานวน 15 คดี ค่าปรับ 0.54 ล้านบาท โดยมีของกลางแยกเป็นน้ําสุรา จํานวน 7,692.690 ลิตร ยาสูบ จํานวน 878,752 ซอง ไพ่ จํานวน 3,465 สํารับ น้ํามันและผลิตภัณฑ์น้ํามัน จํานวน 330.000 ลิตร น้ําหอม จํานวน 130 ขวด รถจักรยานยนต์ จํานวน 31 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 3 มีนาคม 2565 พบว่ามีการกระทําผิด จํานวน 11,668 คดี คิดเป็นเงินค่าปรับ 222.55 ล้านบาท โดยแยกเป็น สุรา จํานวน 6,147 คดี ค่าปรับ 57.19 ล้านบาท ยาสูบ จํานวน 4,125 คดี ค่าปรับ 111.08 ล้านบาท ไพ่ จํานวน 198 คดี ค่าปรับ 1.88 ล้านบาท น้ํามันและผลิตภัณฑ์น้ํามัน จํานวน 297 คดี ค่าปรับ 17.06 ล้านบาท น้ําหอม จํานวน 58 คดี ค่าปรับ 2.74 ล้านบาท รถจักรยานยนต์ จํานวน 579 คดี ค่าปรับ จํานวน 13.53 ล้านบาท และสินค้าอื่น ๆ จํานวน 264 คดี ค่าปรับ 19.07 ล้านบาท โดยมีของกลางแยกเป็นน้ําสุรา จํานวน 81,445.950 ลิตร ยาสูบ จํานวน 2,679,643 ซอง ไพ่ จํานวน 13,062 สํารับ น้ํามันและผลิตภัณฑ์น้ํามัน จํานวน 525,263.000 ลิตร น้ําหอม จํานวน 75,868 ขวด รถจักรยานยนต์ จํานวน 707 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/772-2565-25-3-2565-10
รัฐบาลไทย-ข่าวทำเนียบรัฐบาล-ก.แรงงาน ยกระดับมาตรการป้องกันอุบัติเหตุงานก่อสร้าง โครงการ “ภาคีร่วมใจ ก่อสร้างปลอดภัย”
วันพฤหัสบดีที่ 24 มีนาคม 2565
ก.แรงงาน ยกระดับมาตรการป้องกันอุบัติเหตุงานก่อสร้าง โครงการ “ภาคีร่วมใจ ก่อสร้างปลอดภัย”
เมื่อวันที่ 24 มีนาคม 2565 ที่ห้องประชุม ชั้น 5 อาคารกระทรวงแรงงาน นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน ประธานในพิธีเปิดงานโครงการ “ภาคีร่วมใจ ก่อสร้างปลอดภัย”ภายใต้ Motto “Safe Const. Safe Life”
นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงานเปิดเผยว่า กระทรวงแรงงานภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรีได้ตระหนักถึงสถานการณ์ที่เกิดขึ้นและเปลี่ยนแปลงไปอย่างรวดเร็ว และในช่วงเวลาที่ผ่านมาแรงงานก่อสร้างประสบอันตรายและบาดเจ็บจากการทํางานสูงและมีแนวโน้มสูงขึ้นเรื่อย ๆ เพื่อป้องกันไม่ให้เกิดอุบัติเหตุซ้ํา จึงได้กําหนดเป็นนโยบายให้กระทรวงแรงงานดําเนินการด้านการป้องกัน และปลูกฝังจิตสํานึกภาคีเครือข่ายก่อสร้างให้ดําเนินการป้องกันไม่ให้เกิดสภาพปัญหาความไม่ปลอดภัยจากการทํางานด้วยการเสริมสร้างความตระหนักรู้เชิงป้องกันอุบัติเหตุในการทํางานก่อสร้างและร่วมใจลดสถิติการประสบอันตรายจากการทํางานในกิจการก่อสร้าง และลดความเสี่ยงต่อการเกิดอันตรายซ้ําอีก โดยโครงการที่จัดขึ้นในครั้งนี้ขอให้ภาคีเครือข่ายภาคการก่อสร้างทั้งหลายร่วมมือ ร่วมใจโดยมีเป้าหมายเดียวกันคือ ร่วมพลังร่วมใจป้องกันไม่ให้เกิดสภาพปัญหาความไม่ปลอดภัยจากการทํางานก่อสร้างขึ้นและร่วมกันดูแลให้ลูกจ้างมีสุขภาพอนามัยที่ดี สามารถขับเคลื่อนสังคมภาคการก่อสร้างให้เกิดความปลอดภัยอย่างยั่งยืน เพื่อมุ่งสร้างประโยชน์สุขให้ประชาชนพี่น้องชาวแรงงานต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า มีผู้เข้าร่วมกิจกรรมในครั้งนี้ด้วยระบบออนไลน์พร้อมกันทั่วประเทศ จํานวน 450 คน โดยกิจกรรมประกอบด้วย การอบรมให้ความรู้เกี่ยวกับกฎหมายความปลอดภัยในการทํางานด้านวิศวกรรมความปลอดภัยในการทํางาน, การเสวนาในหัวข้อถอดบทเรียนอุบัติเหตุจากการทํางานก่อสร้าง และนิทรรศการเสมือนจริงเกี่ยวกับสภาพปัญหาและความเสี่ยงอันตรายในการทํางานก่อสร้าง ทั้งนี้ หวังเป็นอย่างยิ่งว่าโครงการนี้จะช่วยลดโศกนาฏกรรมอุบัติเหตุจากการทํางานในการก่อสร้างขึ้นบ่อยครั้ง และปลูกฝังให้ภาคีเครือข่ายภาคการก่อสร้างทั้งหลายมีการเปลี่ยนแปลงมีการดําเนินการป้องกันไม่ให้เกิดสภาพปัญหาความไม่ปลอดภัยจากการทํางานด้วยการเสริมสร้างความตระหนักรู้เชิงป้องกันอุบัติเหตุในการทํางานก่อสร้างปฏิบัติให้ถูกต้องตามกฎหมายต่อไป
รัฐบาลไทย-ข่าวทำเนียบรัฐบาล-ปฐมฤกษ์!! รถไฟสายจีน-ลาว ขนสินค้าเกษตรไทยขบวนแรกออกจากสถานีเวียงจันทน์บ่าย 3 วันนี้แล้ว
วันพฤหัสบดีที่ 27 มกราคม 2565
ปฐมฤกษ์!! รถไฟสายจีน-ลาว ขนสินค้าเกษตรไทยขบวนแรกออกจากสถานีเวียงจันทน์บ่าย 3 วันนี้แล้ว
ปฐมฤกษ์!! รถไฟสายจีน-ลาว ขนสินค้าเกษตรไทยขบวนแรกออกจากสถานีเวียงจันทน์บ่าย 3 วันนี้แล้ว
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะทํางานจัดทําแผนแก้ไขปัญหาผลไม้เศรษฐกิจล่วงหน้าทั้งระบบ แถลงวันนี้ (27 ม.ค.) ณ ด่านพรมแดนสะพานมิตรภาพไทย-ลาว แห่งที่ 1 จังหวัดหนองคายว่า ตามที่ได้มีการหารือก่อนหน้านี้ร่วมกับท่านเอกอัครราชทูตลาวประจําประเทศไทย เกี่ยวกับความร่วมมือระหว่างไทย-ลาว เรื่องการขนส่งสินค้าผ่านแดนจากไทยไปจีน บนเส้นทางรถไฟสายจีน-ลาว เพื่อเตรียมความพร้อมสําหรับการขนส่งสินค้าเกษตรอื่นๆ โดยเฉพาะผลไม้ที่ใกล้จะถึงฤดูกาลผลิตปี 2565 เริ่มตั้งแต่เดือนมีนาคมนี้ ในวันนี้ขบวนรถไฟขนส่งสินค้าเกษตรของไทยล็อตแรก จํานวน 20 ตู้คอนเทนเนอร์ โดยรถไฟสายจีน-ลาว จากสถานีรถไฟเวียงจันทน์ใต้ สู่ด่านรถไฟโมฮ่าน ของมณฑลยูนนานไปยังมหานครฉงชิ่ง ได้ออกเดินทางตามเวลาในประเทศไทย 15.00 น. นับเป็นขบวนสินค้าปฐมฤกษ์ของไทย แม้จะล่าช้ากว่ากําหนดเดิม 1 วัน แต่ก็สามารถเปิดบริการได้เป็นขบวนแรก ถือเป็นส่วนหนึ่งของโครงการอีสานเกตเวย์ เชื่อมอีสาน เชื่อมโลก ด้วยเส้นทางรถไฟจีน-ลาว ตามนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนายจุรินทร์ ลักษณวิศิษฐ์ รองนายกรัฐมนตรีและรัฐมนตรีว่าการกระทรวงพาณิชย์ และการบูรณาการทํางานความร่วมมือจากทุกภาคส่วน.
รัฐบาลไทย-ข่าวทำเนียบรัฐบาล-กระทรวงแรงงาน ชี้แจงการชดเชยลูกจ้างในแคมป์คนงาน
วันพุธที่ 30 มิถุนายน 2564
กระทรวงแรงงาน  ชี้แจงการชดเชยลูกจ้างในแคมป์คนงาน
กระทรวงแรงงาน ยืนยันมีมาตรการชดเชยลูกจ้างในแคมป์งานก่อสร้าง พร้อมขอรับบริจาคเครื่องอุปโภคบริโภคจากผู้ประกอบการรายใหญ่ เพื่อช่วยเหลือแรงงาน
เมื่อวันที่ 29 มิถุนายน 2564 นายประทีป ทรงลํายอง ผู้ตรวจราชการกระทรวงแรงงาน ในฐานะโฆษกกระทรวงแรงงาน กล่าวถึงกรณีข่าวสารในสื่อสังคมออนไลน์ กรณี “การล็อกดาวน์แคมป์ก่อสร้าง สาวโพสต์โวย พ่อถูกกักตัวในแคมป์ก่อสร้าง ทหารคุมออกไปตรวจไม่ได้ ซ้ํามีข้าวให้เพียง 50 กล่อง แต่คนในแคมป์ 400 คน” นั้น
ตามที่ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีการประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 (ศบค.) เมื่อวันที่ 25 มิถุนายนที่ผ่านมา ซึ่งที่ประชุมได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้มจํานวน 10 จังหวัด ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลค่าใช้จ่าย เงินชดเชยให้แก่ลูกจ้างแทนผู้ประกอบการ
กระทรวงแรงงาน ได้ออกมาตรการเยียวยาลูกจ้างในแคมป์คนงาน ดังนี้
1) การจ่ายค่าชดเชย
- กรณีเป็นผู้ประกันตนจะได้รับ 50 เปอร์เซ็นของค่าจ้าง (จ่ายประกันสังคมไม่ต่ํากว่า 6 เดือนใน 15 เดือน)
- กรณีไม่เป็นผู้ประกันตน ขอความร่วมมือนายจ้างจ่าย
2) ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ
3) ตรวจคัดกรองโควิดเชิงรุกในแคมป์คนงาน หากพบเชื้อนําเข้าสู่การรักษา
4) ฉีดวัคซีนโควิด-19
5) ประเมินสถานการณ์ทุก 15 วัน
นอกจากการขอความร่วมมือนายจ้างสถานประกอบการดูแลเรื่องอาหารแก่คนงานในแคมป์ทั้ง 3 มื้อ กระทรวงแรงงานได้พยายามให้ความช่วยเหลือในเรื่องอาหาร โดยการขอรับบริจาคเครื่องอุปโภคบริโภคจากผู้ประกอบการรายใหญ่ เช่น บริษัท ไทยยูเนี่ยน กรุ๊ป บริษัท เจริญโภคภัณฑ์อาหาร หรือซีพีเอฟ บริษัทในเครือแสงทอง-อัครา เพื่อนําไปช่วยเหลือพี่น้องผู้ใช้แรงงานตามมาตรการปิดแคมป์คนงาน ซึ่งในเบื้องต้นได้รับบริจาคปลากระป๋อง 90,000 กระป๋อง และไข่ไก่ 250,000 ฟอง และนําไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เพื่อส่งต่อให้พี่น้องผู้ใช้แรงงานตามแคมป์ต่างๆ ต่อไป
รัฐบาลไทย-ข่าวทำเนียบรัฐบาล-รมว.สุชาติ ส่งที่ปรึกษา โฆษก มอบถุงยังชีพช่วยผู้ประสบอุทกภัย และให้กำลังใจอาสาสมัครแรงงาน จ.นครปฐม
วันพฤหัสบดีที่ 28 ตุลาคม 2564
รมว.สุชาติ ส่งที่ปรึกษา โฆษก มอบถุงยังชีพช่วยผู้ประสบอุทกภัย และให้กําลังใจอาสาสมัครแรงงาน จ.นครปฐม
- -
เมื่อวันที่ 28 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ลงพื้นที่มอบถุงยังชีพและน้ําดื่มให้แก่ประชาชนที่ได้รับผลกระทบจากอุทกภัย จุดแรกที่ศาลาประชาคม หมู่ที่ 4 ตําบลลําพญา อําเภอบางเลน จังหวัดนครปฐม จํานวน 200 ชุด และน้ําดื่ม จํานวน 3,000 ขวด จุดที่สองที่วัดไทยาวาส ตําบลไทยาวาส อําเภอนครชัยศรี จังหวัดนครปฐม มอบถุงยังชีพจํานวน 230 ชุด และน้ําดื่ม จํานวน 3,000 ขวด โดยมี นายอภินันท์ เผือกผ่อง รองผู้ว่าราชการจังหวัดนครปฐม รายงานสถานการณ์น้ําและนําคณะลงเรือท้องแบนเพื่อนําถุงยังชีพและน้ําดื่มไปมอบให้แก่ผู้ประสบอุทกภัยตามบ้านเรือนผู้ประสบอุทกภัย พร้อมด้วยผู้นําชุมชน องค์กรปกครองส่วนท้องถิ่นและหัวหน้าส่วนราชการหน่วยงานในสังกัดกระทรวงแรงงานจังหวัดนครปฐม เข้าร่วมในครั้งนี้ด้วย โอกาสนี้ ได้ให้กําลังใจแก่อาสาสมัครแรงงานจังหวัดนครปฐมที่มาร่วมต้อนรับและมาช่วยเหลือผู้ประสบภัย ซึ่งอาสาสมัครแรงงาน มีภารกิจในการประสานการให้บริการด้านแรงงานในพื้นที่ เพื่อให้ประชาชนมีงานทํา มีทักษะฝีมือ มีอาชีพมีรายได้ ได้รับคุ้มครองและมีหลักประกันทางสังคมที่ยั่งยืนอีกด้วย โดยนางธิวัลรัตน์ กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยผู้ประสบอุทกภัย จึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจ และในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน มอบหมายให้ดิฉันและท่านโฆษกลงพื้นที่จังหวัดนครปฐม มอบถุงยังชีพและน้ําดื่มเพื่อบรรเทาความเดือดร้อนแก่ชาวบ้านที่ประสบอุทกภัย
นางธิวัลรัตน์ กล่าวต่อว่า สําหรับการช่วยเหลือเยียวยาภายหลังจากน้ําลด กระทรวงแรงงานโดยหน่วยงานในสังกัดแต่ละพื้นที่จะบูรณาการความช่วยเหลือ ได้แก่ สํานักงานจัดหางานจังหวัดให้บริการจัดหางานและส่งเสริมการประกอบอาชีพ สํานักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สํานักงานสวัสดิการและคุ้มครองแรงงานจังหวัดจะให้คําปรึกษาด้านสิทธิตามกฎหมายคุ้มครองแรงงาน นอกจากนี้ สํานักงานประกันสังคมจังหวัดดูแลสิทธิประโยชน์ให้แก่ผู้ประสบภัย เรื่องสิทธิประกันสังคม จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
รัฐบาลไทย-ข่าวทำเนียบรัฐบาล-“กรุงไทย” สำรองเงินสดรองรับการใช้จ่ายเทศกาลสงกรานต์ 23,880 ล้านบาท
วันพฤหัสบดีที่ 7 เมษายน 2565
“กรุงไทย” สํารองเงินสดรองรับการใช้จ่ายเทศกาลสงกรานต์ 23,880 ล้านบาท
ธนาคารกรุงไทยได้เตรียมสํารองเงินสด เพื่อรองรับการใช้จ่ายของลูกค้า ประชาชน ช่วงเทศกาลสงกรานต์ปี 2565 ระหว่างวันที่ 12 - 16 เมษายน 2565 ทั้งการใช้บริการที่สาขาและเครื่อง ATM จํานวน 23,880 ล้านบาท
ธนาคารกรุงไทยได้เตรียมสํารองเงินสด เพื่อรองรับการใช้จ่ายของลูกค้า ประชาชน ช่วงเทศกาลสงกรานต์ปี 2565 ระหว่างวันที่ 12 - 16 เมษายน 2565 ทั้งการใช้บริการที่สาขาและเครื่อง ATM จํานวน 23,880 ล้านบาท แบ่งเป็นการสํารองในเขตกทม. จํานวน 3,390 ล้านบาท และเขตภูมิภาค จํานวน 20,490 ล้านบาท โดยสํารองสําหรับสาขาและจุดบริการทั่วประเทศ 1,012 สาขา จํานวน 2,330 ล้านบาท และสํารองสําหรับเครื่อง ATM 9,217 เครื่อง จํานวน 21,550 ล้านบาท
อย่างไรก็ตาม จากสถานการณ์การแพร่ระบาดของโควิด-19 ในขณะนี้ ธนาคารขอแนะนําลูกค้าและประชาชนทําธุรกรรมการเงินผ่านแอปพลิเคชัน Krungthai NEXT เพื่อความสะดวกและปลอดภัย ลดการสัมผัสเงินสด และลดความเสี่ยงจากการแพร่ระบาดของโควิด-19
รัฐบาลไทย-ข่าวทำเนียบรัฐบาล-รมว.สุชาติ ห่วงใยนายจ้าง ลูกจ้าง เหตุเพลิงไหม้โรงงาน 2 แห่ง สั่ง กสร. เร่งเข้าตรวจสอบหาข้อเท็จจริงทันที
วันพุธที่ 18 พฤษภาคม 2565
รมว.สุชาติ ห่วงใยนายจ้าง ลูกจ้าง เหตุเพลิงไหม้โรงงาน 2 แห่ง สั่ง กสร. เร่งเข้าตรวจสอบหาข้อเท็จจริงทันที
รมว.แรงงาน ห่วงใยนายจ้างและลูกจ้างกรณีเกิดเหตุเพลิงไหม้โรงงาน 2 แห่ง ย่านจังหวัดสมุทรปราการ และพระราม 2 เขตบางขุนเทียน กรุงเทพมหานคร สั่งการกรมสวัสดิการและคุ้มครองแรงงาน เร่งตรวจสอบที่เกิดเหตุเพื่อหาข้อเท็จจริงพร้อมประสานหน่วยงานที่เกี่ยวข้องเข้าช่วย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีที่เป็นข่าวเกิดเหตุเพลิงไหม้ โรงงานในจังหวัดสมุทรปราการและเขตบางขุนเทียน กรุงเทพมหานคร กระทรวงแรงงานภายใต้การนําของ พลเอก ประยุทธ์ จันทร์โอชา และภายใต้การกํากับดูแลของ พลเอกประวิตร วงษ์สุวรรณ รองนายกรัฐมนตรี มีความห่วงใยในความปลอดภัยทั้งชีวิตและทรัพย์สินของลูกจ้าง นายจ้างและสถานประกอบกิจการ จากเหตุเพลิงไหม้ดังกล่าว จึงสั่งการให้กรมสวัสดิการและคุ้มครองแรงงานส่งพนักงานตรวจความปลอดภัยเข้าไปตรวจสอบและหาข้อเท็จจริงเบื้องต้นพบว่า ในวันที่ 16 พฤษภาคม ที่ผ่านมา ได้เกิดเหตุเพลิงไหม้โรงงาน 2 แห่ง ได้แก่ บริษัท แพนสยามฟู้ดโปรดักส์ จํากัด ตั้งอยู่ที่ ต.สําโรง อ.พระประแดง จ.สมุทรปราการ ประกอบกิจการผลิตและส่งออกน้ําผลไม้และน้ําดื่ม มีลูกจ้างทั้งหมด 241 คน ซึ่งนายอําเภอได้มีการประกาศสาธารณะภัยระดับ 2 เนื่องจากภายในบริษัทมีการจัดเก็บสารเคมีที่อันตรายโดยเจ้าหน้าที่ดับเพลิงได้ระดมเข้าควบคุมเพลิงได้ทั้งหมดแล้ว จากการประเมินความเสียหายเบื้องต้นพบว่าอาคารเสียหายจํานวน 4 หลัง และวัตถุดิบในการผลิตได้รับความเสียหาย ในส่วนของลูกจ้างไม่พบผู้บาดเจ็บหรือเสียชีวิต ส่วนโรงงานอีกแห่งหนึ่งที่เกิดเหตุไฟไหม้ คือ โรงงานสุธีผลิตและค้าถังพลาสติก ตั้งอยู่ ถนนพระราม 2 แขวงแสมดํา เขตบางขุนเทียน กรุงเทพมหานคร ประกอบกิจการจําหน่ายถังพลาสติก มีลูกจ้างทั้งหมด 26 คน ต้นเพลิงเกิดขึ้นภายในโกดัง ซึ่งเป็นจุดจําหน่ายสินค้าพลาสติก เพลิงลุกไหม้โกดังเสียหายทั้งหมดโดยเจ้าหน้าที่ดับเพลิงได้เข้าควบคุมเพลิงเรียบร้อยแล้ว จากการประเมินความเสียหายเบื้องต้นประมาณ 10 ล้านบาท ซึ่งระหว่างเกิดเหตุไม่มีลูกจ้างอยู่ในพื้นที่ จึงไม่มีผู้ได้รับบาดเจ็บหรือเสียชีวิต ทั้งนี้ ได้ประสานให้หน่วยงานที่เกี่ยวข้องเข้าช่วยเหลือลูกจ้างที่อาจได้รับผลกระทบจากเหตุการณ์ที่เกิดขึ้น
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า กสร. ได้ขานรับข้อสั่งการของท่าน รมว.สุชาติ ในเรื่องดังกล่าว กรมฯ ได้มอบให้สํานักงานสวัสดิการและคุ้มครองแรงงานจังหวัดสมุทรปราการ และสํานักงานสวัสดิการและคุ้มครองแรงงานกรุงเทพมหานครพื้นที่ 2 เข้าตรวจสอบสถานที่เกิดเหตุทั้ง 2 แห่ง โดยกรมฯ จะเรียกนายจ้างและผู้ที่มีส่วนเกี่ยวข้องมาสอบข้อเท็จจริงเพิ่มเติมถึงเหตุการณ์ที่เกิดขึ้น เพื่อเตรียมรวบรวมพยานหลักฐานว่านายจ้างฝ่าฝืนหรือไม่ปฏิบัติตามกฎหมายหรือไม่ หากนายจ้างมีการฝ่าฝืนจะดําเนินการตามกฎหมายต่อไป